Olaf Devik

Olaf Martin Devik (født 20. desember 1886 i Gjerdrum, død 14. april 1987 i Oslo) var en norsk meteorolog, fysiker og administrator. Han var sønn av overlærer Ole Devik ved Bryn skole, pioner innen utvikling av skolehager i Norge. 

Devik var utdannet dr. philos. I 1915 fikk han i oppdrag å organisere værvarsling og meteorologisk tjeneste for Nord-Norge, og gav samtidig ut resultatet av arbeidet, basert på vær- og stormvarsel. Han var ansatt ved Geofysisk institutt i Tromsø fra 1918 til 1922, og ble da dosent ved Norges tekniske høgskole fra 1923 til 1932. Deretter arbeidet han noen år ved Christian Michelsens Institutt. Fra 1943 til 1945 var han i London som ekspedisjonssjef for Kirkedepartementet der.

Han er også kjent som pedagog og forfatter. Han offentliggjorde mange populærvitenskapelige artikler i diverse tidsskrifter. I 1971 ga han ut boken Blant fiskere, forskere og andre folk, og skrev flere lærebøker i fysikk for gymnaset.

Han giftet seg med Dagny Hansen fra Larvik i 1915. Dagny Hansen var søster til Ole Harbek.

Referanser

Kilder 
 

Norske fysikere
Norske sakprosaforfattere
Mottakere av Brøggermedaljen
Norske forskere
Norske hundreåringer
Personer fra Gjerdrum kommune
Fødsler i 1886
Dødsfall i 1987